
Nr. 22844/11.12.2023
                                            
A  V  I  Z
- asupra proiectului de hotărâre de modificare a HCL nr.29/28.02.2022 privind aprobarea achiziționării de servicii juridice si consultanta, asistenta juridica si reprezentare


Subsemnata Tudor Florina Neli, secretar general al oraşului Boldeşti-Scăeni, analizând Proiectul de hotărâre de modificare a HCL nr.29/28.02.2022 privind aprobarea achiziționării de servicii juridice si consultanta, asistenta juridica si reprezentare, am constatat următoarele :
	Ordonanţa de Urgenţă a Guvernului nr. 57/2019 privind Codul administrativ prevede că: 
	- art. 96 alin. (1) Unităţile administrativ-teritoriale sunt persoane juridice de drept public, cu capacitate juridică deplină şi patrimoniu propriu;
	- art. 96 alin. (3) Unităţile administrativ-teritoriale sunt titulare ale drepturilor şi obligaţiilor ce decurg din contractele privind administrarea bunurilor care aparţin domeniului public şi privat în care acestea sunt parte, precum şi din raporturile cu alte persoane fizice sau juridice, în condiţiile legii;
	- art. 109 alin. (1) Reprezentarea în justiţie a unităţilor administrativ-teritoriale se asigură de către primar;
	- art. 109 alin. (3) Atribuţia de reprezentare în justiţie poate fi exercitată în numele primarului de către consilierul juridic din aparatul de specialitate ori de către un avocat angajat în condiţiile legii;
	- art. 154 alin. (6) Primarul, în calitatea sa de autoritate publică executivă a administraţiei publice locale, reprezintă unitatea administrativ-teritorială în relaţiile cu alte autorităţi publice, cu persoanele fizice sau juridice române şi străine, precum şi în justiţie.
Art. I alin. 2 din Ordonanţa de Urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative stipulează că în situaţii temeinic justificate, în care activităţile juridice de consultanţă, de asistenţă şi/sau de reprezentare, necesare autorităţilor şi instituţiilor publice prevăzute la alin. (1), nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea:……..
[bookmark: do|arI|al2|lia][bookmark: do|arI|al2|lib]b)consiliilor locale, consiliilor judeţene sau Consiliului General al Municipiului Bucureşti, după caz, pentru autorităţile şi instituţiile publice ale administraţiei publice locale.
	Prin hotărârea nr. 29/28.02.2022 s-a aprobat achiziționarea de servicii juridice de consultanţă, asistenţă juridică şi reprezentare, la art. 2 stabilindu-se ca hotărârea să fie dusă la îndeplinire de către primar prin compartimentele de specialitate.
Din citirea proiectul de hotărâre iniţiat nu reiese ce anume din hotărârea nr. 29/28.02.2022 se doreşte a se modifica, fiind practic reluate articolele din hotărârea iniţială, cu excepţia articolului 2. În referatul de aprobare şi în art. 3 al proiectului de hotărâre se propune mandatarea viceprimarului, Dincă Florin –Ionuț, să semneze contractul de achiziție de servicii juridice şi consultanţă, asistenţă juridică şi reprezentare, reieşind că aceasta este modificarea dorită. 
[bookmark: _GoBack]	Având în vedere textele legale mai sus menţionate apreciez că viceprimarul nu poate încheia contracte în numele oraşului aceasta fiind atribuţia primarului, în calitate de ordonator principal de credite.
Faţă de cele de mai sus şi în conformitate cu prevederile art. 243, alin. (1), lit. a) din Ordonanţa de Urgenţă nr. 57/2019 privind Codul administrativ, avizez nefavorabil acest proiect.

